സ്കൂള് ശുചീകരിച്ച് യുവജന കൂട്ടായ്മ അഗളി: രണ്ടുവര്ഷത്തെ ഇടവേളയ്ക്കു ശേഷം സ്കൂള് പ്രവര്ത്തനങ്ങളാരംഭിക്കുന്പോള് മാസങ്ങളായി അടഞ്ഞുകിടന്ന ക്ലാസ് മുറികളും പരിസരങ്ങളും വൃത്തിയാക്കി മാതൃകയാകുകയാണ് യുവ കൂട്ടായ്മ. അട്ടപ്പാടിയില് മൂന്ന് വര്ഷമായി പ്രവര്ത്തിച്ചുകൊണ്ടിരിക്കുന്ന ചാരിറ്റബിള് ട്രസ്റ്റിനു കീഴിലുള്ള യുവ എന്ന സംഘടനയുടെ നേതൃത്വത്തിലാണ് ശുചീകരണ പ്രവര്ത്തനങ്ങള്. ചെറുപുഷ്പ സഭാ വൈദിക നേതൃത്വത്തിലുള്ള ചാരിറ്റബിള് ട്രസ്റ്റിനുകീഴില് നൂറ്റിമുപ്പതോളം ക്ലബ്ബുകളെ കോര്ത്തിണക്കിയാണ് യുവ എന്ന സംഘടന പ്രവര്ത്തിക്കുന്നത്. അട്ടപ്പാടിയിലെ യുവജനങ്ങളുടെ സാമൂഹിക, സാംസ്കാരിക, കായികമേഖലകളില് പുത്തന് ഉണര്വ് പകര്ന്നു നല്കുവാനാണ് സംഘടനയുടെ ശ്രമം. സഹായ സഹകരണങ്ങള്ക്കും കൂട്ടായ്മ എന്നും മുന്പന്തിയിലുണ്ടായിരിക്കുമെന്ന് വിംഗ് സ് ചാരിറ്റബിള് പ്രസിഡന്റ് ഫാ. ജിന്റോ കോയിക്കകുന്നേല് സിഎസ്ടി അറിയിച്ചു. സ്കൂള് ശുചീകരണ പ്രവര്ത്തനങ്ങള്ക്ക് ഫാ. ജോഫിന് കുരുവംമ്മാക്കല് സിഎസ്ടി, അഗളി സ്കൂള് എസ്പിസി ചാര്ജും യുവ സംഘടനയുടെ കോഓര്ഡിനേറ്ററുമായ ജോസഫ് മാഷ്, സ്കൂള് പിടിഎ, മറ്റ് അധ്യാപകര് മുപ്പതോളം യുവജന സുഹൃത്തുക്കള് എന്നിവര് ശുചീകരണ പ്രവര്ത്തികളില് ഭാഗഭാക്കായി. അതോടൊപ്പം ഷോളയൂര് ഹൈസ്കൂളില് കോഴിക്കുടം ഷോളയൂര് മേഖലയിലുള്ള ക്ലബ്ബുകളുടെ ആഭിമുഖ്യത്തില് യുവ കൂട്ടായ്മ ശുചീകരണം നടത്തി.